Liitus

Liitus on puistu tihedust ja kasvuruumi kasutamist iseloomustav näitaja. Eristatakse võrade ja võrastiku liitust. Liitusega sarnane näitaja on katvus.

Liituse mõõtmisi tehakse Cajanuse toruga, fotograafilisel meetodil Jennings, S.B., Brown, N.D., Sheil, D. 1999. Assessing forest canopies and understorey illumination: canopy closure, canopy cover and other measures. Forestry, 72, 59–73. või näiteks lidarite abilLang, M. 2010. Estimation of crown and canopy cover from airborne lidar data. Forestry Studies | Metsanduslikud Uurimused 52, 5–17. abil. Liitust on võimalik hinnata ka visuaalselt ja metsamajanduses kasutatakse liitust mõnikord  täiuse esialgse hinnanguna Krigul, T., 1972. Metsatakseerimine. Tallinn, Valgus, 145–146..

 Võrade liitus 
130px|Võrade projektsioonid ruudukujulises vaatlusalas

Võrade liituse arvutamiseks liidetakse võrade projektsioonide pindalad ja jagatakse vaatlusala pindalaga. Tulemus antakse suhtearvuna või protsentides. Joonisel toodud juhul on võrade liitus 0,59.

 Võrastiku liitus
130px|Võrastiku  projektsioon ruudukujulises vaatlusalas

Võrastiku liituse (vertical canopy cover )  arvutamiseks jagatakse võrade projektsioonide ühendi pindala vaatlusala pindalaga.  Ülekattega ala arvestatakse pindalas ühekordselt. Tulemus antakse suhtearvuna või protsentides. Joonisel toodud juhul on võrastiku liitus 0,54.

 Võraprojektsioon maapinnal 
Puuvõra vertikaalset projektsiooni maapinnal saab kõige lihtsamal juhul lähendada ringiga, mille raadius on seotud võra pinnani ulatuvate oksaotste kaugusega puutüvest. Puistu struktuuri modelleerimisel kasutatakse ka naabervõrade mõjule kohandatud projektsioonide kujusid Lang, M., Kurvits, V. 2007. Restoration of tree crown shape for canopy cover estimation. Forestry Studies|Metsanduslikud Uurimused 46, 23–34..

 Viited 

Kategooria:Metsandus